BECKWITH] TEXT AND TRANSLATION 533 
“Ta olua e hui ana, hookahi hekili e kui ia manawa, nakolo ka 
honua, haalulu ka aha a pau. Ia manawa, e hoouna aku wau ia 
oula maluna o na manu, a mao ae ka ohu a me ka noe, aia olua e kau 
aku ana iluna o na manu me ko olua nani nui. Ia manawa e ku 
al ka makaia o Laieikawai, i ike ai oia i kona hilahila a holo aku me 
he pio kauwa la.” 
A pau keia mau mea, hoi aku la o Waka iuka o Paliuh. 
Mamua iho nei, ua oleloia ua hiki aku o Halaaniani i Keaau, e ike i 
ka pono o kana wahine (Laieikawai), a ua oleloia no hoi, ua lohe 
oia he la hookahakaha no Kekalukaluokewa me Laielohelohe. 
T kela Ja a Waka i hiki ai i Keaau e halawai me Kekalukaluokewa, 
e like me ka kakou ike ana maluna ae. 
Oia no ka la a Malio i olelo aku ai ia Halaaniani e hoomakaukau 
no ka iho e ike i ka Ja hookahakaha o Laielohelohe ma; me ka i aku 
nae o Malio i kona kaikunane, “Apopo, i ka la hookahakaha o 
Laielohelohe me Kekalukaluokewa, ia manawa e lilo ai o Laielohelohe 
ia oe, no laua auanei ka hekili ekui, a mao ae ka ohu a me ka noe, 
alaila, e ike auanei ka aha a pau, o oe a me Laielohelohe ke kau pu 
mai iluna o ka eheu o na manu.” 
I ke kakahiaka nui o kekahi la ae, oia hoi ka la hookahakaha o 
ua mau Alii nei, kitia aku la o Kihanuilulumoku, a hele mai la 
imua o na kaikuahine o Aiwohikupua kona mau kahu nana e malama. 
A hiki mai la ua moo nui nei, olelo aku la o Kahalaomapuana, 
“T kiiia aku nei oe e lawe ae oe ia makou i kai o Keaau, e nana 
makou i ka la hookahakaha o Kekalukaluokewa, aia a hiki i ka 
auina la a mahope iho oia manawa e kii mai oe a iho aku kakou.” 
Hoi aku la o Kihanuilulumoku, a hiki i ka manawa i kauohaia’i, a 
hele mai la. 
T ua moo nei i hoomaka ai e hele mai imua o kona mau Haku, aia 
hoi, ua uhi paaia ka aina i ka noe mai uka o Paliuli a puni ka aina; 
aka, aole 1 wikiwiki o Kihanuilulumoku i ka lawe 1 kona mau Haku, 
no ka mea, ua maopopo no ia Kihanuilulumoku ka manawa e hui ai 
na/lil. 
A ike o Kekalukaluokewa i keia noe i uhi mua mai maluna o ka 
aina, alaila, hoomanao ae la ia i ke kauoha a Waka. 
Kakali hou aku la no oia i na hoailona i koe. Mahope iho oia 
manawa, lohe ae la kela i ka leo o ka Ewaewaiki a me ke Kahuli, ia 
manawa, puka aku la o Kekalukaloukewa mai kona hale aku a ku 
mawaho o ka aha, ma kahi kaawale. 
I kela manawa, oia ka manawa a Kihanuilulumoku i kuu aku ai 1 
kona alelo i waho i noho iho ai o Laieikawai me na kaikuahine o 
Aiwohikupua. 
A i ke kui ana o ka leo o ka hekili, uhi ka ohu a me ka noe, a i 
ka mao ana ae, i nana aku ka hana o ka aha, aia o Laielohelohe me 
Halaaniani e kau mai ana iluna o na manu. 
